Dúnmharú David Byrne

Dúnmharaíodh David Byrne, 33, in Óstán an Regency (an Bonnington Hotel inniu) i mBaile Átha Cliath  ar an 5 Feabhra 2016. Bhí comórtas dornálaíochta ar siúl san óstán ag an am. Achrann idir buíonta coirpeacha ba chúis lena bhás.  Sna míonna ina dhiaidh sin, bhí seisear fear eile maraithe san easaontas idir dhá bhuíon coirpeach, Hutch agus Kinahan, sa chathair.

Cúlra 
Duine de bhuíon coirpeach Kinahan ab ea Byrne. Maraíodh é le teann díoltais faoi mharú Gary Hutch - nia le Gerry Hutch - sa Spáinn cúpla mí roimhe sin. 

Bhain an dúnmharú le himreas idir dhronga coireachta Hutch agus Kinahan ar maraíodh timpeall ocht nduine dhéag dá bharr idir 2016-2019.

An t-ionsaí 

Dúnmharaíodh Byrne nuair a réab daoine in éide garda isteach in óstán an Regency i nDroim Conrach   Lámhachadh  an coirpeach David Byrne, 33, i bhforsheomra fáiltithe an óstáin. Chaith drong coiriúil, muintir Hutch, é le linn seisiúin meá roimh bhabhta dornálaíochta san Óstán.  is ar luas lasrach a tharla gach rud san óstán an lá úd.

Bhí gardaí ar an láthair i bhfoisceacht 5 nóiméad d'am an ionsaithe. Ar dtús, dúirt an grúpa easaontóirí poblachtacha, An tIRA Leanúnach gurb é a bhí freagrach as an ionsaí, rud nach raibh fíor.

Bhí an dream Hutch  ag iarraidh Daniel Kinahan a mharú san óstán. Is é Daniel Kinahan ceannaire na buíne coirpeach a bhunaigh a athair Christopher. Ach d'fhág sé an Regency 30 nóiméad roimh an ionsaí.

Imeachtaí cúirte 
Cúisíodh Patrick Hutch, 24 bliain d'aois, maidir le dúnmharú David Byrne sa bhliain 2016.   Shéan sé go raibh 3 raidhfil ina sheilbh, a d'úsáideadh san ionsaí. Saoradh ó gach cúis é sa bhliain 2019.

Ar 17 Deireadh Fómhair 2022,  sa Chúirt Choiriúil Speisialta, gearradh téarma príosúin cheithre bliana ar Jonathan Dowdall a d'admhaigh gur chuidigh sé le drong Hutch Byrne a dhúnmharú.

Ar 18 Deireadh Fómhair 2022,  phléadáil Gerry Hutch, 59, uncail Patrick Hutch agus an fear dá ngairtear "The Monk" - neamhchiontach i ndúnmharú Byrne. Bhí sé á mhaíomh ag an ionchúiseamh go raibh sé ar dhuine de bheirt a bhí gléasta mar Ghardaí Shéan sé nach ndúirt sé le Dowdall go ndearna sé an dúnmharú.  Mhaíodh gur bhuail sé  le Dowdall i bpáirc i bhFionnbhrú i ndiaidh an mharaithe agus go ndúirt sé leis go raibh sé "ar dhuine den fhoireann" a lámhaigh David Byrne.

Ar 18 Aibreán 2023,, fuarthas neamhchiontach Gerry Hutch i ndúnmharú. Dúirt na breithiúna cé gur thug cuid den fhianaise sa triail le tuiscint go mb'fhéidir gur thug Gerard Hutch a bheannacht don ionsaí lámhaigh, nárbh in le rá go raibh sé féin ar an mball ná páirteach ann go pearsanta.

Fuarthas ciontach Jason Bonney, tógálaí 51 bliain ag an am, agus Paul Murphy,  tiománaí tacsaí 61 bliain - gur chuidigh siad le drong Hutch an dúnmharú a dhéanamh nuair a chuir siad gluaisteáin ar fáil do na marfóirí. Bhí Murphy ar dhuine de na daoine a thug an dream a mharaigh Byrne ón láthair go gairid i ndiaidh an ionsaithe.x

An t-ostán 
Cuireadh go leor imeachtaí ar ceal sa Regency trí réalt i ndiaidh dhúnmharú Byrne. Rinne an t-úinéir James McGettigan, iarratas sa chúirt sa bhliain 2016  ar chomhlacht árachais an óstáin Aviva slánaíocht a thabhair t don Regency in éadan caillteanas gnó. Athraíodh an t-ainm sa bhliain 2017, ag éirí an Óstán Bonnington.

Féach freisin     

 Gerry Hutch

Tagairtí 

Coirpigh Éireannacha
Básanna in 2016
Dúnmharuithe
2016